Ο **Αδάμ Μπουσδούκος** (Αμβούργο, 25 Ιανουαρίου 1974) είναι Γερμανός ηθοποιός ελληνικής καταγωγής που ζει και εργάζεται στη Γερμανία.

Βιογραφία
---------

Γιός Ελλήνων μεταναστών, ο Μπουσδούκος γεννήθηκε το 1974 στην Άλτονα, μια πολυεθνική περιοχή του Αμβούργου όπου μεγάλωσε μαζί με τον κατοπινό σκηνοθέτη Φατίχ Ακίν.

Η καριέρα του Μπουσδούκου ως ηθοποιού είναι άμεσα συνδεδεμένη με τον Ακίν, ο οποίος παρέα με τον Μπουσδούκο παρουσίασε το 1993 το σενάριο της πρώτης του κινηματογραφικής επιτυχίας *Ακαριαίο χτύπημα* (γνωστό στα ελληνικά και ως *Βαθιά, κοφτά, ανθρώπινα*) από την εταιρεία παραγωγής *Hamburger Wüste Film Produktion* γραμμένο σε μπλοκ σερβιτόρου. Με εξαίρεση την *Getürkt* ο Μπουσδούκος έχει εμφανίσεις σε όλες τις ταινίες του Ακίν. Η συνεργασία τους ξεκίνησε με την μικρού μήκους ταινία *Sensin - Du bist es!* και συνεχίστηκε μεταξύ άλλων με το πολυβραβευμένο κοινωνικό δράμα «*Ακαριαίο Χτύπημα*» και την βραβευμένη με τη Χρυσή Άρκτο ταινία *Μαζί ποτέ* στη Μπερλινάλε του 2004. Η ερμηνεία του Μπουσδούκου και των άλλων δυο πρωταγωνιστών της ταινίας *Ακαριαίο Χτύπημα* Μεχμέτ Κουρτουλούς και Αλεξάνταρ Τζοβάνοβιτς βραβεύτηκε με το Μπρούντζινο Λιοντάρι του Διεθνούς Φεστιβάλ του Λοκάρνο της Ελβετίας το 1998 και με το βραβείο Adolf-Grimme 2001. Κατόπιν ο Μπουσδούκος είχε διάφορες μικρές εμφανίσεις σε ταινίες του Ακίν όπως π.χ. στην *Η Ιουλία τον Αύγουστο* (2000) και στο *Σολίνο* (2002) αλλά και σε διάφορες τηλεοπτικές ταινίες και σειρές. Το 2009 ήταν ο πρωταγωνιστής της ταινίας *Κουζίνα με ψυχή*, επίσης σε σκηνοθεσία Φατίχ Ακίν. Τη σεζόν 2023-24 σειρά Το προξενιό της Ιουλίας *στον ρόλο του Φατίχ Ακίν στο Alpha.*

Διάφορα
-------

* Ο Μπουσδούκος ασχολείται επίσης με την μουσική. Στο *soundtrack* της ταινίας *Η Ιουλία τον Αύγουστο* υπάρχει κομμάτι του συγκροτήματός του J'Let. Ο τίτλος είναι «Suicide Swing».
* Στον ελεύθερο χρόνο του ασχολείται παρέα με άλλους Έλληνες με την αγαπημένη του μουσική, τα ρεμπέτικα.
* Είναι ιδιοκτήτης ελληνικής ταβέρνας στο Ότενσεν του Αμβούργου.

Φιλμογραφία (επιλεγμένη)
------------------------

*Ο Αδάμ Μπουσδούκος (αριστερά) με το Φατίχ Ακίν, 2009.*

|  |  |  |
| --- | --- | --- |
| **Έτος** | **Τίτλος** | **Ελληνικός Τίτλος** |
| 1998 | *Kurz und schmerzlos* | *Ακαριαίο χτύπημα* |
| 2000 | *Im Juli* | *Η Ιουλία τον Αύγουστο* |
| 2004 | *Gegen die Wand* | *Μαζί ποτέ* |
| 2009 | *Soul Kitchen* | *Κουζίνα με ψυχή* |
| 2015 | Τετάρτη 04:45 | *Τετάρτη 04:45* |
| 2017 | *Aus dem Nichts* | *Μαζί ή τίποτα* |
| 2018 | Αναζητώντας τον Χέντριξ |  |

**Πλήρης Φιλμογραφία: εδώ**

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 142431702. Ανακτήθηκε στις 17  Οκτωβρίου 2015.
2. ↑  *filmportal.de*. c1e58dda7ec84f0cb56ccea3553470c0. Ανακτήθηκε στις 9  Οκτωβρίου 2017.
3. ↑  (Γερμανικά) *Munzinger Personen*. 00000031005. Ανακτήθηκε στις 9  Οκτωβρίου 2017.
4. ↑  Ανακτήθηκε στις 14  Ιουνίου 2019.
5. ↑  Lorenzen, Ralf (2009-12-22). «Porträt Adam Bousdoukos: "Eine Kneipe ist wie ein Film"» (στα γερμανικά). *Die Zeit*. ISSN 0044-2070.. Ανακτήθηκε στις 2018-02-06.
6. ↑  «Fatih-Akin-Star: Aus für Anwaltskrimi mit Adam Bousdoukos». *Spiegel Online*. 2017-06-22.. Ανακτήθηκε στις 2018-02-06.
7. ↑  «A German 'Soul Kitchen' That's More Than A Restaurant» (στα αγγλικά). *NPR.org*.. Ανακτήθηκε στις 2018-02-06.

Εξωτερικοί σύνδεσμοι
--------------------

* adam-bousdoukos.de
* Αδάμ Μπουσδούκος στο Internet Movie Database

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 162788494
* LCCN: no2011001112
* ISNI: 0000 0001 1458 0657
* GND: 142431702
* SUDOC: 081581718
* BNF: cb16242424r (data)
* NKC: pna2010574395

 |

 |